આ બીજું પુસ્તક પાકિસ્તાનમાં વધારે ચર્ચા જગાવી રહ્યું છે, કેમ કે તેમાં કારગિલના મુદ્દે કેટલીક સ્પષ્ટતાઓ કરાઈ છે. પાકિસ્તાનના જાણીતા લેડી પત્રકાર નસીમ ઝેહરાના પુસ્તકનું નામ છે From Kargil to The Coup: Events That Shook Pakistan. નામ પ્રમાણે જ કારગિલને કારણે પાકિસ્તાને કેવા આઘાતો સહન કરવા પડ્યા તેની વાત પુસ્તકમાં કરવામાં આવી છે અને દોષનો ટોપલો પાકિસ્તાની સેનાના બેવકૂફ જનરલો પર ઢોળવામાં આવ્યો છે. આ તોફાની બારકસ જેવા મિથ્યા લશ્કરી અફસરોએ ભારત સામે નપુંસક બહાદુરી બતાવવા જતા, પાકિસ્તાનની સ્થિતિ જ પતલી કરી નાખી છે તેવું જણાવાયું છે.